burgasdotpro/wikipedia huggingface dataset:
Shay Mitchellová

Shannon Ashley Garcia Mitchellová (; * 10. apríl 1987, Mississauga, Ontario, Kanada, USA) je filipínsko-kanadská herečka a modelka. Preslávila ju rola Emily Fieldsovej v seriáli stanice ABC Family – "Roztomilé mrchy" "(Pretty Little Liars)".
Detstvo.
Shay sa narodila v Mississauga v Kanade. Jej matka Precious Garcia je Filipínčanka a jej otec Mark Mitchell je Ír/Škót. On má tiež španielske korene. Jej matka je z Pampanga, opustila Filipíny, keď mala 19 rokov. Shay má mladšieho brata Seana a je sesternica Lei Salonga, speváčky a držiteľky Tony Award. Shay už ako malé dieťa mala záujem o muzické umenie a hovorila rodičom, že by sa chcela venovať takejto kariére. Začala chodiť na hodiny tanca už v piatich rokoch a chodila na súťaže. Keď mala 10 rokov, spolu s rodinou sa presťahovala do West Vancouver. V prvom roku od jej príchodu, medzinárodná modelingová agentúra uskutočnila otvorený kasting pre dospievajúce dievčatá. Shay bola jedna z dievčat, ktorú vybrali. Choidla do Rockridge Secondary School a potom, čo sa presťahovala, chodila do West Vancouver Secondary School, kde aj zmaturovala.
Kariéra.
Počas dospievania sa úspešne venovala modelingu pre rad firiem v mestách ako Bangkok, Hong Kong a Barcelona, ale neskôr sa vrátila do Toronta študovať herectvo. Po podpísaní zmluvy s jej prvou divadelnou agentúrou sa objavila v kanadskom seriáli "Degrassi: The Next Generation" a zaistila si niekoľko reklám, vrátane Pantene. Shay si zahrala hosťujúcu úlohu v celosvetovom seriáli "Rookie Blue" a objavila sa v hudobnom videu "Hold My Hand" od jamajského rappera, Seana Paula. Shay tiež pracovala pre "American Eagle Outfitters". V roku 2010 sa objavila v štyroch epizódach seriálu Disney XD, "Aaron Stone", kde stvárnila rolu roztlieskavačky, Iriny Webber.
V decembri 2009 bola obsadená do seriálu Roztomilé mrchy. Spočiatku sa však uchádzala o rolu Spencer Hastingsovej. Seriál sa sústreďuje na život štyroch kamarátok, ktorých ohrozuje jeden anonym, zatiaľ čo sa snažia rozlúštiť záhadu ich zavraždenej kamarátky. Shay stvárňuje rolu Emily Fieldsovej. Premiéru seriálu sledovalo viac ako 2.47 miliónov divákov.
V januári 2011 podpísala zmluvu s Procter &amp; Gamble a stala sa tak hovorkyňou pre šampóny Pantene Nature Fusion.
Shay je spoluautorkou románu "Bliss" s Michaelou Blaney (2015).
Osobný život.
Shay podporuje neziskovú organizáciu "Somaly Mam Foundation", ktorá bojuje proti sexuálnemu obchodovaniu s ľuďmi. Tiež pracuje na "The Trevor Project" po boku obsadenia zo seriálu "Roztomilé mrchy" a na kampani NOH8. V rámci prípravy na budúce roly sa Shay učí španielsky.
Taurosthenes z Aiginy

Taurosthenes alebo Taurosthenés ("Taurosthenes", iný prepis: "Taurosthenés") bol v roku 444 pred Kr. olympijský víťaz v zápasení.
Taurosthenes z Aiginy zvíťazil v zápasení na 84. olympijských hrách v roku 444 pred Kr.. Zápasenie ("palé") sa podobalo nášmu „"gréckorímskemu""; aby súťažiaci zvíťazil, musel súpera trikrát zvaliť na zem, takže sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom. 
Staroveký grécky cestovateľ a spisovateľ Pausanias o olympijskom víťazstve Taurosthena uvádza: „"Hovorí sa, že Cheimón premohol v zápasení aiginskeho Taurosthena, Taurosthenes že premohol na nasledujúcej olympiáde tých, ktorí sa dostavili k zápaseniu, a že zjavenie podobné Taurosthenovi oznámilo ešte v ten istý deň na Aigine jeho víťazstvo.""
Podľa iných antických zdrojov olympionik Taurosthenes odoslal túto zprávu do svojho rodiska prostredníctvom poštového holuba.
Thymilos

Thymilos ("Thymilos") môže byť:
Lenka Bradáčová

JUDr. Lenka Bradáčová, Ph.D. (* 1. marec 1973 Roudnice nad Labem) je česká štátna zástupkyňa (prokurátorka), od 30. júla 2012 vrchná štátna zástupkyňa v Prahe. Od marca 2008 do apríla 2014 pôsobila vo funkcii prezidentky stavovského združenia Unie státních zástupců České republiky.
Životopis.
Vyrastala v Kostomlatoch pod Řípem, neskôr žila v Roudnici nad Labem. Po ukončení Roudnickeho gymnázia pokračovala štúdiom práva a právnej vedy na Právnickej fakulte Karlovej univerzity, ktorú absolvovala v roku 1998 ("Právní a sociální aspekty regulace nealkoholové toxikománie") so ziskom ceny Karla Engliše pre najlepších študentov spoločenskovedných disciplín. V roku 2001 ("Drogy a kriminalita"; školiteľ Dagmar Císařová) dokončila postgraduálne doktorandské štúdium v ​​odbore verejné právo. V tom istom roku bola vymenovaná za prokurátorku v Litoměřiciach. O dva roky neskôr sa stala zástupkyňou krajského štátneho zástupcu v Ústí nad Labem. 
Generálny prokurátor Pavel Zeman ju navrhol na funkciu vrchnej štátnej zástupkyne v Prahe. Minister spravodlivosti Jiří Pospíšil mal v úmysle Bradáčovú do tejto funkcie vymenovať, ale zo svojho úradu bol 27. júna 2012 odvolaný prezidentom republiky na návrh predsedu vlády Petra Nečasa. Napriek zjavnému zdráhaniu ju 30. júla 2012 nakoniec vymenoval nový minister spravodlivosti Pavel Blažek.
Kauzy.
Dozorovala niekoľko mediálne sledovaných trestných káuz, vrátane vraždy chlapčeka Honzíka Rokosa, zabitého svojou matkou, kauzu ústeckého vraha Miroslava Ritticha, mačetový útok Rómov v novoborskom bare či prípad Mosteckej uhoľnej. 
Ako tlačová hovorkyňa sa vyjadrovala ku kauze sociálnodemokratického poslanca Davida Ratha podozrivého zo spáchania trestných činov poškodeniu finančných záujmov Európskej únie (o i. Uvádzanie nepravdivých alebo hrubo zmätočných údajov vzťahujúcich sa k výdavkom z rozpočtu EÚ), prijatie úplatku, podplatenie a dojednávania výhody pri obstaraní, pri verejnej súťaži a verejnej dražbe. 1. júna2012 Krajské štátne zastupteľstvo v Ústí nad Labem Rathov prípad postúpilo Krajskej prokuratúre v Stredočeskom kraji, konkrétne zástupcovi Petrovi Jirátovi.
Mediálny obraz.
Podľa TN.cz pre svoj mediálny obraz "neústupné, neúplatné, neúprosné a pritom spravodlivé" prokurátorka získala prezývku „Cattani v sukniach.
Sučiansky hrad

Sučiansky hrad (normovaný názov) alebo (hrad) Sučany je hrad v Hradskej doline vo Veľkej Fatre nad obcou Podhradie v okrese Martin. Hrad leží na vrchole kopca Smrekové v nadmorskej výške .
Dejiny.
Hrad postavil v trinástom storočí majiteľ Sučian Mikuláš. Mal za úlohu chrániť vtedajšiu cestu smerom na Liptov. V roku 1430 bola postavená malá gotická pevnôstka, ktorej zvyšky sa dodnes vypínajú priamo nad obcou. Podľa rozprávania obyvateľov obce bola pevnôstka spojená s hradom podzemnou chodbou. Hrad pravdepodobne zanikol v roku 1488 pri vojenskej akcii kráľa Mateja. Pevnôstka podľa všetkého ešte nejakú dobu slúžila.
Súčasný stav.
Hrad v súčasnosti predstavujú chabé zvyšky muriva, vysoké sotva 20 cm, priekopa a záseky v skale. Preto je hrad v zimnom období takmer neviditeľný.
Literatúra.
ISBN 978-80-89694-35-8
Majstrovstvá Európy II. divízie v pozemnom hokeji žien 2009

Majstrovstvá Európy II. divízie v pozemnom hokeji žien 2009 boli 3. majstrovstvá Európy II. divízie v pozemnom hokeji žien. Bolo to druhé najvyššie kontinentálne podujatie v pozemnom hokeji žien v roku 2009, ktoré organizuje Európska federácia pozemného hokeja (EHF). Konalo sa od 19.25. júla 2009 v Ríme, v Taliansku, za účasti 8 tímov. Najlepšie 2 družstvá postúpili do elitnej divízie Majstrovstiev Európy v roku 2011. Naopak, posledné družstvo zostúpilo do III. divízie. Víťazom sa stalo .
Tento turnaj slúžil zároveň ako jedno z kvalifikačných podujatí na svetovú kvalifikáciu o MS 2010. Kvalifikovalo sa na ňu 5 najlepších družstiev.
Decimeter

Decimeter (značka: dm) je jednotka dĺžky v metrickej sústave, zodpovedajúca jednej desatine (1×10−1) metra. Decimeter je v bežnej praxi zriedka používaná jednotka, používa sa napríklad v geodézii pri meraní výškopisu (nivelačná lata je označená v decimetroch.
Megameter

Megameter (značka: Mm) je jednotka dĺžky v metrickej sústave, zodpovedajúca miliónu (1×106) metrov. Používa sa výnimočne, pretože je príliš veľká pre väčšinu pozemských vzdialeností. Niekedy sa používa v science fiction.
Pikoelektrónvolt

Pikoelektrónvolt (značka: peV) je jednotka energie zodpovedajúca 1×10−12metra. 1 eV = 1012 peV .
Claudio Bravo

Claudio Andrés Bravo Muñoz známy ako Claudio Bravo (* 13. apríl 1983, Viluco) je profesionálny čilský futbalista hrajúci za španielsky klub Real Betis na poste brankára.
Kariéra.
Claudio Bravo pôsobil v Čile v klube Colo-Colo, v ktorého drese debutoval v profesionálnom futbale. V júli 2006 odišiel do Európy, kde podpísal päťročný kontrakt so španielskym klubom Real Sociedad. S Realom sa stal v sezóne 2009/10 víťazom Segunda División a vybojoval tak postup do elitnej španielskej ligy Primera División.
V priebehu MS 2014 v Brazílii vyšlo najavo, že ho kúpila FC Barcelona ako náhradu za brankára Víctora Valdésa. Bravo sa mal stať brankárskou jednotkou, ale Barcelona angažovala ešte nádejného Nemca Marca-Andrého ter Stegena.
Svoje pôsobisko zmenil 25. augusta 2016, kedy ho z "Barçy" odkúpil Manchester City za 18 miliónov €. Bravo podpísal 4-ročný kontrakt.
Reprezentačná kariéra.
Reprezentoval Čile v mládežníckych kategóriách. 
V A-mužstve Čile debutoval v roku 2004. Zúčastnil sa Majstrovstiev sveta 2010 v Juhoafrickej republike a Majstrovstvá sveta 2014 v Brazílii. Na oboch turnajoch bol kapitánom tímu. Na MS 2014 čilský národný tím vypadol po vyrovnanom zápase v osemfinále s Brazíliou v penaltovom rozstrele.
S čilskou reprezentáciou vyhral juhoamerické majstrovstvá Copa América 2015, čo znamenalo historicky prvý titul pre Čile.
Shirley Booth

Shirley Booth, vlastným menom Thelma Marjorie Fordová (; * 30. august 1898, New York, New York, USA† 16. október 1992, North Chatham, Massachusetts) bola americká herečka.
Pôsobila predovšetkým v divadle, trikrát získala prestížnu divadelnú cenu Tony - v roku 1949 za vedľajšiu úlohu v hre "Goodbye, My Fancy", v roku 1950 za hlavnú v dráme "Come Back, Little Sheba" a v roku 1953 za rolu v hre "The Time of the Cuckoo".
Hra "Come Back, Little Sheba" jej tiež otvorila cestu do filmu, pretože rovnaká úloha jej bola ponúknutá aj v rovnomennej filmovej adaptácii z roku 1952. Za ňu potom dostala Oscara i Zlatý glóbus. Napriek tomuto úspechu už jej Hollywood veľa šancí nedal, uplatnila sa však v televízii - v rokoch 1961-1965 sa preslávila televíznym sitcomom "Hazel" (154 epizód), kde stvárnila titulnú postavu Hazel Burk. Za túto úlohu získala dve ceny Emmy (1962, 1963) a raz na ňu bola nominovaná (1964), rovnako ako na Zlatý glóbus (1964). Ďalšie Emmy získala roka 1966 za televíznu adaptáciu hry "The Glass Menagerie".
Sergi Roberto

Sergi Roberto Carnicer (* 7. február 1992, Reus) je španielsky stredopoliar hrajúci za klub FC Barcelona v Primera División. Nastupoval i za mládežnícke reprezentácie Španielska.
Reprezentačná kariéra.
Zúčastnil sa MS hráčov do 17 rokov v roku 2009 v Nigérii a MS hráčov do 20 rokov v roku 2011 v Kolumbii.
Majstrovstvá Afriky vo volejbale mužov 2015

Majstrovstvá Afriky vo volejbale mužov 2015 boli v poradí 20. majstrovstvá Afriky vo volejbale mužov, ktoré organizuje Africká volejbalová konfederácia (CAVB). Konali sa od 22.30. júla 2015 v Káhire, v Egypte, za účasti 9 tímov. Egypt bol organizátorom afrického šampionátu mužov siedmykrát, predtým hostil toto podujatie v rokoch 1971, 1983, 1991, 1999, 2003 a 2005, z toho šiestykrát práve v Káhire. Zápasy sa hrali v Cairo stadium complex, ktorý bol vybudovaný pre potreby Afrických hier 1991 a obsahuje 4 haly. Titul obhájilo domáce družstvo , ktoré vo finálovom zápase zvíťazilo nad .
Majstrovstvá zároveň slúžili ako kvalifikácia afrických družstiev na Svetový pohár 2015, ktorý sa uskutočnil v Japonsku. Kvalifikovali sa naň 2 najlepšie družstvá.
Účastníci.
Pozn: V zátvorke je uvedené aktuálne postavenie v medzinárodnom rebríčku FIVB k septembru 2014.
Výsledky.
Základné skupiny.
Skupina A.
&lt;br&gt;
Skupina B.
&lt;br&gt;
Play off.
&lt;br&gt;
Rita Moreno

Rita Moreno, vlastným menom Rosa Dolores Alverío (* 11. december 1931, Humacao, Portoriko) je americká herečka, tanečnica a speváčka. 
Životopis.
Ako päťročná sa presťahovala s matkou do New Yorku. Ako jedenásťročná dabovala americké filmy do španielčiny. V trinástich rokoch dostala prvú úlohu na Broadwayi. V nasledujúcich rokoch hrala vo viacerých filmoch, najmä v muzikáloch.
Malú úlohu mala v roku 1951 vo filme "Spievanie v daždi" ("Singin’ in the Rain"), jednom z najúspešnejších filmových muzikálov.
V roku 1961 hrala Anitu vo filmovom spracovaní muzikálu "West Side Story". Za tento herecký počin dostala Zlatý glóbus za najlepší ženský herecký výkon vo vedľajšej úlohe a ako prvá herečka hispánskeho pôvodu Oscara. 
18. júna 1965 sa vydala za Lennyho Gordona, majú spolu dcéru. Jej manžel bol zároveň až do svojej smrti jej manažérom.
V rokoch 1971 - 1977 stvárnila jednu z hlavných úloh v seriáli "Electric Company". Aj neskôr účinkovala najmä v televízii - "9 to 5" (1982 - 1983), "Where on Earth Is Carmen Sandiego?" (1994 - 1999), "Oz" (1997 - 2003), "Happily Divorced" (2011 – 2013). 
Okrem Oscara a Zlatého glóbusu získala 18 ďalších ocenení vrátane 2 Emmy, za "The Rockford Files" (1974) a "The Muppet Show" (1976), Grammy za album "The Electric Company" a divadelnej ceny Tony za "The Ritz" (1975).
V roku 1995 dostala hviezdu na Hollywood Boulevard. Prezident George W. Bush jej v roku 2004 udelil Presidential Medal of Freedom, najvyššie civilné vyznamenanie v USA. V roku 2009 ju prezident Barack Obama vyznamenal National Medal of Arts.
V roku 2013 dostala aj "Screen Actors Guild Life Achievement Award" za celoživotné dielo, čím získala všetky dôležité americké ceny.
Mira Sorvinová

Mira Katherine Sorvinová (; * 28. september 1967, New York, New York, USA) je americká herečka, držiteľka Zlatého glóbusu a Oscara za vedľajšiu úlohu v Allenovej komédii "Mocná Afrodité" z roku 1995.
Detstvo a mladosť.
Pochádza z hereckej rodiny, jej otec Paul Sorvino je tiež herec. Po maturite študovala na Harvard University. V rámci jednoročného výmenného pobytu žila v Pekingu a plynule hovorí mandarínskou čínštinou. V roku 1989 ukončila Harvard v odbore východoázijské štúdia s vyznamenaním - "magna cum laude".
Po návrate zo štúdií sa začala venovať herectvu, najskôr pracovala v New Yorku aj ako asistentka réžie a produkčná v produkčnej spoločnosti Roberta De Nira "Tribeca". 
Kariéra.
Prvú väčšiu rolu získala na začiatku 90. rokov v televíznom seriáli "Swans Crossing" a v dvoch nezávislých nízkorozpočtových filmoch z roku 1993 - "Amongst Friends" a "New York Cop".
Ku komerčnému filmu jej pomohol režisér Robert Redford v roku 1994, kedy si zahrala v jeho snímke "Quiz Show ". Prelomovou rolou sa stala postava prostitútky a príležitostnej pornoherečky Lindy Ash vo filme "Mocná Afrodité" z roku 1995, za ktorú dostala Oscara a Zlatý glóbus, čo odštartovalo ďalšiu kariéru. Súbežne si zahrala tiež v Austerovej komédii "Blue in the Face". Nomináciu na cenu Emmy a Zlatý glóbus získala nasledujúci rok 1996 za stvárnenie titulnej úlohy Marilyn Monroe v televíznom životopisnom filme "Norma Jean &amp; Marilyn". V roku 1996 sa objavila v romantickej dráme Teda Demmeho "Nádherné dievčatá".
V roku 2006 získala nomináciu na Zlatý glóbus za rolu agentky vo filme "Obchodovanie s ľuďmi". V roku 2008 hosťovala v epizóde televízneho seriálu "Dr. House". Jej rola v seriáli sa mala pôvodne objaviť vo viacerých častiach ale producenti zmenili názor. V roku 2014 prijala rolu detektívky v televíznom seriály "Psych s.r.o". Jednu z vedľajších úloh získala vo filme "Look Away" z roku 2018, po boku Indie Eisley a Jasona Isaacsa. V roku 2020 účinkovala v televíznom seriály "Hollywood." 5. februára 2021 sa pripojila k hereckému obsadeniu televízneho seriálu "Shining Vale". 
Súkromný život.
V rokoch 1996 až 1998 chodila s Quentinom Tarantinom. 
V roku 2004 sa vydala za herca Christophera Backusa, ktorý je od nej o štrnásť rokov mladší. Majú spolu štyri deti. Sorvinová je kresťanka a žije so svojou rodinou v Los Angeles. 
Je členkou mimovládnej organizácie Amnesty International a v roku 2006 bola ocenená cenou Amnesty International za jej dlhoročné filantropické a humanistické úsilie. Je tiež veľvyslankyňou OSN v boji proti obchodovaniu s ľuďmi. Od roku 2009 do roku 2012 lobovala v kongrese za zrušenie obchodovania s ľudmi v Darfure.
V roku 2017 uviedla, že bola jednou z obetí sexuálneho zneužívania Harveyho Weinsteina.
Majstrovstvá Európy II. divízie v pozemnom hokeji žien 2011

Majstrovstvá Európy II. divízie v pozemnom hokeji žien 2011 boli 4. majstrovstvá Európy II. divízie v pozemnom hokeji žien. Bolo to druhé najvyššie kontinentálne podujatie v pozemnom hokeji žien v roku 2011, ktoré organizuje Európska federácia pozemného hokeja (EHF). Konalo sa od 8.14. augusta 2011 v Poznani, v Poľsku, za účasti 8 tímov. Najlepšie 2 družstvá postúpili do elitnej divízie Majstrovstiev Európy v roku 2013. Naopak, posledné 2 družstvá zostúpili do III. divízie. Víťazom sa stalo .
Tento turnaj slúžil zároveň ako jedno z kvalifikačných podujatí na olympijskú kvalifikáciu 2012. Kvalifikovali sa na ňu 4 najlepšie družstvá.
Konečné poradie.
Pozn: Škótsko bolo organizátorom LOH 2012 ako súčasť .
Rod Steiger

Rodney Stephen „Rod“ Steiger (* 14. apríl 1925, Westhampton, New York, USA† 9. júl 2002, Los Angeles, Kalifornia) bol americký herec.
Roku 1967 získal Oscara za mužský herecký výkon v hlavnej úlohe vo filme "V žiari noci" ("In the Heat of the Night"). Nominovaný na sošku Akadémie bol aj roku 1965 za hlavnú úlohu vo filme "The Pawnbroker". Za výkon vo vedľajšej úlohe bol na Oscara nominovaný v rokau 1954, za film "On the Waterfront". K jeho známym rolám patrí aj Jud Fry v muzikáli "Oklahoma!" (1955), Jack Palance v "The Big Knife" (1955), Al Capone vo filme "Al Capone" (1959), Komárovská v "Doktor Živago" (1965), Napoleon v "Waterloo" (1970), Benito Mussolini v "The Last Four Days" (1974). Bola mu ponúknutá hlavnej úlohy aj vo filme "Patton", odmietol ju však, pretože film podľa neho adoroval vojnu.
Cheimón z Argosu

Cheimón ("Cheimón") bol v roku 448 pred Kr. olympijský víťaz v zápasení.
Cheimón z Argu, otec olympionika Aristea, bol na 83. olympijských hrách v roku 448 pred Kr. ovenčený olivovým vencom za víťazstvo v zápasení. Zápasenie ("palé") sa podobalo nášmu „"gréckorímskemu""; aby súťažiaci zvíťazil, musel súpera trikrát zvaliť na zem, takže sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom. 
Staroveký grécky cestovateľ a spisovateľ Pausanias videl v olympijskej "Altide" sochy Cheimóna a jeho syna Aristea. Pausanias o tom uvádza: „"Argejský Aristeus získal víťazstvo za dolichos, Aristeov otec Cheimón za zápasenie. Stojí v tesnej blízkosti; sochu jedného vytvoril chijský Pantias, ktorý sa vyučil u otca Sóstrata, sochy Cheimóna sú dielom Naukyda, jedného z najlepších, a to jedna v Olympii, druhá dopravená z Argu do svätyne Eirény v Ríme.""
Svätyňu bohyne Mieru () dal v Ríme postaviť cisár Vespazián východne od Augustovho námestia. Chrám bol naplnený umeleckými dielami a bol do neho prenesený i zlatý poklad z dobytého jeruzalemského chrámu.
Igor Stefanovski

Igor "Idze" Stefanovski (, * 27. december 1982, Skopje, Severné Macedónsko) je macedónsky jazdec v pretekoch automobilov do vrchu. V roku 2014 sa stal majstrom v pretekoch automobilov do vrchu počas Majstrovstiev Európy v pretekoch automobilov do vrchu v skupine 1, kedy štartoval v 14 pretekoch, z ktorých 7 vyhral. V súčasnosti jazdí s automobilom Mitsubishi Lancer Evolution IX Gr. N.
Pinus muricata

Pinus muricata môže byť:
Eiréné

Eiréné ("Eiréné") môže byť:
Naukydes

Naukydes alebo Naukydés ("Naukydes", iný prepis: "Naukydés") môže byť:
Jordi Masip

Jordi Masip López (* 3. január 1989, Sabadell, Španielsko) je španielsky futbalový brankár, ktorý v súčasnosti pôsobí v klube Real Valladolid.
Kariéra.
Narodil sa v katalánskom meste Sabadell. Keď mal 15, stal sa členom mládežníckej akadémie La Masia klubu FC Barcelona. 
V ročníku 2008/09 hosťoval v klube UE Vilajuïga vo štvrtej španielskej lige Tercera División.
V sezóne 2014/15 bol povýšený do A-mužstva Barcelony ako tretí brankár za Čiľanom Claudiom Bravom a Nemcom Marc-André ter Stegenom. Debutoval 16. decembra 2014 v španielskom pohári Copa del Rey na Camp Nou proti tímu SD Huesca (výhra 8:1).
Reprezentačná kariéra.
Reprezentoval Španielsko v mládežníckej kategórii U17.
Jérémy Mathieu

Jérémy Mathieu (* 29. október 1983) je profesionálny francúzsky futbalista, ktorý momentálne hrá za portugalský klub Sporting. Hráva na pozícii stredného obrancu, ale občas aj ľavého obrancu.
Kariéra.
Sochaux.
Mathieu začal svoju kariéru s najväčším klubom v regióne Franche-Comté, FC Sochaux. Svoj debut v Ligue 1 zažil v sezóne 2002/03 v zápase proti CS Sedan. Napriek tomu, že mal iba 18, bol vybraný do základnej zostavy a hneď strelil svoj prvý gól, ten ale pomohol len k remíze 2-2 proti Rennes. V tú sezónu zahral 23 ligových zápasov a strelil 4 góly. Mal veľký podiel na úspechu svojho tímu, ktorý skončil piaty v lige a kvalifikoval sa do Európskej ligy.
Počas nasledujúcich dvoch sezón, pokračovala jeho skvelá forma a vďaka nej sa objavil v 63 ligových zápasoch a strelil 6 gólov. Taktiež hral výborne v európskych pohároch, celkom sa objavil v 14 zápasoch a strelil 2 góly. Pomohol taktiež tímu Sochaux vyhrať Coupe de la Ligue v roku 2004. Jeho výborná hra v Sochaux viedla k veľkému záujmu talianskeho klubu Juventus FC, a trom anglickým tímom Newcastle United FC, Everton FC a Southampton FC.
Toulouse.
Potom, čo deklaroval túžbu odísť do iného klubu, Sochaux súhlasil s ponukou. Nakoniec sa rozhodol prestúpiť do tímu Toulouse FC, kde podpísal zmluvu na 4 roky. Jeho ligový debut s Toulouse prebehol v zápase proti jeho bývalému tímu Sochaux, v ktorom odohral celých 90 minút a udržal víťazstvo 1-0. V sezóne 2007/08 mal Toulouse i Mathieu zlý štart. Mathieu si zlomil nohu a prišiel o polovicu sezóny. Toulouse tú sezónu delil 1 bod od zostupu a to prinútilo Jérémyho uvažovať o svojej budúcnosti v tíme Toulouse. Odohral tam celkom 86 zápasov a strelil 5 gólov.
Valencia.
Dňa 10. júna 2006 Mathieu prestúpil do španielskeho tímu Valencia CF. Prvý zápas hral proti FC Sevilla, jeho tím zvíťazil 2-0.
FC Barcelona.
Dňa 23. júla 2014 Mathieu podpísal štvorročnú zmluvu s FC Barcelona. Prestup stál Barcelonu 20 miliónov eur a jeho výkupná klauzula bola stanovená na 50 miliónov eur.
Reprezentačná kariéra.
Hral za francúzske výbery U18, U19 a U21. 
V A-tíme Francúzska debutoval 11. novembra 2011 v priateľskom zápase s tímom USA (výhra 1:0).
Rafinha

Rafael Alcântara do Nascimento známy aj ako Rafinha (* 12. február 1993, São Paulo, Brazília) je španielsko-brazílsky futbalový stredopoliar a hráč klubu FC Barcelona.
Jeho otcom je brazílsky majster sveta vo futbale z roku 1994 v USA Mazinho, bratom futbalista Thiago Alcântara a bratrancom futbalový útočník Rodrigo Moreno Machado.
Kariéra.
V profesionálnom futbale debutoval v drese FC Barcelona.
Reprezentačná kariéra.
Španielsko.
Rafinha pôsobil v mládežníckych reprezentáciách Španielska U16, U17 a U19.
Brazília.
V roku 2013 na seba obliekol dres brazílskej reprezentácie do 20 rokov a reprezentoval Brazíliu na Majstrovstvách Južnej Ameriky hráčov do 20 rokov v Argentíne.
Sandro Ramírez

Sandro Ramírez Castillo známy aj ako Sandro (* 9. júl 1995) je španielsky futbalový útočník hrajúci v tíme Everton FC.
Kariéra.
Narodil sa v meste Las Palmas. Ku akadémii La Masia (FC Barcelona) sa pripojil v roku 2009 ako 14-ročný po krátkom období v UD Las Palmas. 10. júna 2013 bol povýšený do FC Barcelona B a jeho debut prišiel 17. augusta pri prehre 1–2 proti CD Mirandés.
Sandro prvýkrát skóroval 15. septembra, keď sa trafil do siete Real Madrid Castilla pri výhre 2–0. Rok 2013–14 zakončil s 31 zápasmi, pričom strelil 7 gólov.
18. augusta 2014 skóroval v zápase o Gamperov pohár pri výhre 6–0 po asistencii Munira El Haddadiho. Bol taktiež povolaný na zápas proti Elche CF, ale napokon do zápasu nenastúpil.
Sandro zažil svoj debut na najvyššej úrovni za FC Barcelona 31. augusta, keď v 69. minúte nahradil Pedra a skóroval iba o 12 minút neskôr, keď vďaka jeho gólu FC Barcelona porazila Villareal CF vonku 0–1. Prvý gól v Lige majstrov zaznamenal 21. októbra, keď strelil gól na 3–1 proti AFC Ajax. Prvý gól v Copa del Rey zaznamenal 16. decembra pri víťazstve 8–1 nad SD Huesca.
Krymskí Góti

Krymskí Góti boli kmene, ktoré sa po migrácii z Gotlandu usadili na pobreží Čierneho mora, najmä v oblasti polostrova Krym. Krymskí Góti boli posledným známym a silným gótským etnikom.
Gótske kniežatstvo rozkladajúce sa okolo pevnosti Doros (dnešné mesto Mangup) pretrvalo po dlhé stáročia, kedy bolo vazalským územím najrôznejších mocných celkov : Byzancia, Chazari, Kipčakovia, Mongoli, Janovčania, a to až do 16. storočia, kedy sa definitívne stalo súčasťou krymského chanátu a neskôr Osmanskej ríše. Krymskí Góti boli potomkami Ostrogótov, už kedysi vytvorili na sever od Čierneho mora mocné kráľovstvo. Pod vedením Ermanaricha (prípadne Hermanaricha, "kráľa cnostných") však Ostrogóti nedokázali vzdorovať obrovskej presile kmeňov Hunov, ktoré viedol silný vodca Attila. Stali sa tak vazalmi Hunov, keď Huni obsadzovali ruské stepi, a to až do Attilovej smrti, kedy sa po revolte podarilo Ostrogótom znovunadobudnutia nezávislosti. Stretol ich však podobný osud, ako Hunov. Už nikdy nedokázali získať späť stratenú slávu.
Napriek svojmu árijskemu pôvodu, podľa vzoru ostatných gótských kmeňov, boli už v 6. storočí Krymskí Góti pravoslávni. V 8. storočí sa potom Jan Gótsky, pravoslávny biskup, neúspešne pokúsil vymaniť z područia Chazarskej nadvlády.
Mnoho z tunajších Gótov vedelo po grécky a mnoho negótských obyvateľov Byzancie sa v krymskom regióne zvanom "Gothia", usadilo z príkazu vlády v Konštantínopole. Avšak krymská Gótčina je zrejmá z textov vytvorených v 15. storočia a gótske komunity tu prežívali ešte v neskorom 17. storočia, než boli deportované Katarínou Veľkou. Krymská Gótčina definitívne zmizla v 18. storočia.
Daniel Moscopolites

Daniel Moscopolský alebo Daniil z Moscopole alebo zriedkavo Mihali Adami Hagi (* 1754 – † 1825) (, ) bol arumunský učenec z mesta Moscopole.
V roku 1794 vydal prvý slovník štyroch balkánskych jazykov: gréčtiny, bulharčiny, arumunčiny a albánčiny, všetky tieto jazyky zapisoval gréckou abecedou. So svojím lexikografickým dielom zamýšľal motivovať Albáncov, Bulharov a Arumunov, aby opustili svoje „barbarské jazyky“ a naučili sa gréčtinu, „matku vzdelania“. V jeho dobách bolo Moscopole významným balkánskym mestom, nachádzala sa tu prvá kníhtlač na Balkáne, vynímajúc istanbulskú.
Voskopoja

Voskopoja alebo Voskopojë (, "Moscopolea", "Moschopolis" alebo "Voskopolis", , , ) je mesto v kraji Korçë v Albánsku. Nachádza sa asi od Korçë a skladá sa z niekdajších obcí: Voskopojë, Shipskë, Krushovë, Gjonomadh a Lavdar.
Je to niekdajšie kultúrne a ekonomické centrum Balkánu, na vrchole rozvoja (v 18. storočí) malo vraj až 60000 obyvateľov, bolo tu množstvo škôl, chrámov a prvá kníhtlačiareň na Balkáne. V tejto tlačiarni boli vytlačené aj služby (bohoslužobné texty na večiereň a utiereň) sv. Klimentovi Ochridskému, sv. Naumovi Ochridskému a sv. sedmopočetníkom, ktoré výrazne prispeli k rozšíreniu ich úcty. V meste bola aj významná škola, označovaná ako Nová akadémia. 
Je to tiež arumunské kultúrne centrum v Albánsku.
Malden (ostrov)

Malden Island, alebo niekedy (najmä v 19. stor.) Indepedence Island („Ostrov nezávislosti“) je nízky, suchý a neobývaný ostrov v centrálnom Tichom oceáne, o rozlohe asi 39 km². Je to jeden z ostrovov Line, patriaci pod štát Kiribati. Ide o typický atol, s lagúnou, obklopenou samotným ostrovom.
Geografia.
Nachádza sa 448 km južne od rovníka, 2 834 km južne od Honolulu na Havaji a viac než 7 000 km západne od pobrežia južnej Ameriky. Má tvar trojuholníka, asi 8 km dlhého. Lagúna zaberá veľkú časť vnútrozemia ostrova. Nemá spojenie s oceánom a nachádza sa v nej množstvo drobných ostrovčekov. Celková plocha ostrova predstavuje asi 39,3 km². Ostrov je rovinatý, najväčšie vyvýšeniny nepresahujú 10 m nad hladinu mora. Na ostrove sa nenachádza zdroj pitnej vody, ale často tu možno nájsť malé jazierka, kde sa zdržuje voda zrážková.
Flóra a fauna.
Ostrov je pustý a izolovaný, takže tu je minimum vegetácie. Rastie tu len 16 druhov vyšších rastlín, z ktorých najväčšia je popínavá rastlina "Tribulus cistodies". Na ostrove hniezdia suly, žije tu viac druhov hmyzu (medzi nimi aj vážky) a v pobrežných vodách možno nájsť kraby a korytnačky.
Dejiny.
Ostrov bol objavený 30. júla 1825 kapitánom Lordom Byronom (bratrancom známeho básnika). V čase objavu bol ostrov neobývaný, no na ostrove boli nájdené ruiny nejakých budov. Boli predpoklady, že ide o inkské, čínske a kadejaké iné ruiny, no po archeologickom preskúmaní lokality sa dospelo k tomu, že ide o stavby dosiaľ málo známej polynézskej civilizácie. Na dlhú dobu ostrov osídlili baníci, ktorí tu ťažili guáno, a spolu s nimi aj veľrybári, ktorí mali ostrov ako jednu zo svojich zastávok. Ťažba sa však po dlhšom čase ukázala byť nevýnosná, a tak osadníci ostrov nakoniec opustili. V 50-tych rokoch tu prebiehali testy britských vodíkových bômb. Dnes je ostrov neobývaný, testy H-bômb zničili väčšinu zvyškov osídlenia po ťažbe guána - zostal maják, pár ruín, cintorín a železnica, vedúca do bane. Ostrov je uzavretý ako rezervácia a pravdepodobne ani v budúcnosti nebude opäť osídlený.
Majstrovstvá Európy III. divízie v pozemnom hokeji žien 2005

Majstrovstvá Európy III. divízie v pozemnom hokeji žien 2005 boli 1. majstrovstvá Európy III. divízie v pozemnom hokeji žien. Bolo to tretie najvyššie kontinentálne podujatie v pozemnom hokeji žien v roku 2005, ktoré organizuje Európska federácia pozemného hokeja (EHF). Nahradilo predchádzajúce kvalifikačné turnaje na majstrovstvá Európy. Konalo sa od 11.17. septembra 2005 v Prahe, v Česku, za účasti 8 tímov. Zápasy sa hrali na štadióne pozemného hokeja "Eden", ktorý je domovským štadiónom hokejového klubu SK Slavia Praha. Víťazom sa stalo domáce .
Najlepšie 2 družstvá postúpili do II. divízie Majstrovstiev Európy v roku 2007.
Majstrovstvá Európy III. divízie v pozemnom hokeji žien 2007

Majstrovstvá Európy III. divízie v pozemnom hokeji žien 2007 boli v poradí 2. majstrovstvá Európy III. divízie v pozemnom hokeji žien. Bolo to tretie najvyššie kontinentálne podujatie v pozemnom hokeji žien v roku 2007, ktoré organizuje Európska federácia pozemného hokeja (EHF). Konalo sa od 2.8. septembra 2007 v Záhrebe, v Chorvátsku, za účasti 7 tímov. Víťazom sa stal .
Najlepšie 2 družstvá postúpili do II. divízie Majstrovstiev Európy v roku 2009. Posledné družstvo malo pôvodne zostúpiť do IV. divízie, tá sa ale nakoniec neorganizovala.
David Gilmour Live 1984

David Gilmour Live 1984 je film britského muzikanta a gitaristu skupiny Pink Floyd, Davida Gilmoura. Film bol natočený počas turné pre album About Face a pozostáva hlavne z koncertu v The Hammersmith Odeon v Londýne v roku 1984. Taktiež obsahuje aj dva videoklipy a dokument "Beyond The Floyd," v ktorom taktiež poskytne rozhovor. Video vyšlo na VHS iba v USA, pretože v Európe by nebolo komerčne úspešné. V súčasnosti sa žiadna reedícia neplánuje.
Rattle That Lock Tour

Rattle That Lock Tour bolo koncertné turné britského hudobníka a gitaristu skupiny Pink Floyd, Davida Gilmoura. Turné podporovalo predaj jeho štvrtého sólového štúdiového albumu "Rattle That Lock" (2015).
Prvých osem koncertov (v Európe) bolo oznámených 4. marca 2015, ďalšie dva boli pridané neskôr. Gilmour navštívil šesť európskych krajín. Postupne sa pridávali ďalšie a ďalšie koncerty kvôli vysokému dopytu po vstupenkách. Vystúpil aj v známej Londýnskej hale Royal Albert Hall. Okrem Európy zavítal aj do Južnej a Severnej Ameriky. Posledný koncert prebiehal v londýnskej Royal Albert Hall 30. septembra 2016.
Väčšina európskych koncertov sa konala v rímskych amfiteátroch, podobným tomu, kde vystupovala skupina Pink Floyd - "" (1971). 
Kapela pozostávala zväčša z hudobníkov, ktorí s Davidom Gilmourom absolvovali jeho predošlé turné, "On an Island Tour" v roku 2006, a to: Phil Manzanera, Guy Pratt, Jon Carin a Steve DiStanislao. Pridal sa k ním ešte Kevin McAlea, ktorý hral s Carinom na koncertoch Kate Bush v roku 2014. 
Dňa 24. apríla 2016 Gilmour a jeho kapela účinkovali na charitatívnej akcií s názvom "„Teenage Cancer Trust“". Bolo to prvé Davidove predstavenie od úmrtia Princea. David ako poctu pripravil menšie prekvapenie, zakomponoval do sóla skladby „Comfortably Numb“ časť z Princovej piesne „Purple Rain“. Po tomto koncerte Jon Carin a Phil Manzanera opustili skupinu. Následne boli pribraní noví členovia, a to Chester Kamen (gitara) a Greg Phillinganes (klávesy). 
Toto nové zoskupenie naskúšalo dve skladby, ktoré predtým neboli hrané, a to: „Dancing Right In Front of Me“ ("Rattle That Lock") a „One of These Days“ ("Meddle"). Obe skladby debutovali 25. júna 2016 na koncerte v poľskom Vroclave. 
Čo sa vizuálnej stránky týka, koncerty sa podobali turné Pink Floydu - "A Momentary Lapse of Reason Tour," typické okrúhle premietacie plátno (na niektorých koncertoch v podobe LED panelov) a počas skladby „Comfortably Numb“ použité lasery. 
Set list.
Set list počas 4. etapy.
Počas tejto etapy boli 2 rôzne setlisty (A,B):
Obsadenie.
4. etapa.
Hostia:
Ratatouille

Ratatouille (vyslovované [ratatuj]) je tradičný francúzsky zeleninový pokrm, pripravovaný najmä v okolí mesta Nice. Meno pochádza z okcitánského slova "ratatolha", čo znamená miešaný pokrm. V Katalánsku je podobný pokrm nazývaný "xamfaina" a na Malorke "tumbet". Ratatouille býva väčšinou servírovaný ako príloha k iným pokrmom, k mäsu alebo rybe, ale môže byť servírovaný aj ako hlavné jedlo, s ryžou, zemiakmi alebo chlebom, niekedy býva používaný ako náplň do palaciniek ("Chausson à la ratatouille").
K základným ingredienciám patria paradajky, cesnak, cibuľa, cukiny, baklažán, papriky a korenie (najmä bazalka, majorán, tymian a pod.), ale je možné použiť aj celý rad ďalšej zeleniny.
Existujú tri dominantné metódy prípravy. V prvej metóde sa ingrediencie zmiešajú dohromady a upečú. Podľa druhej metódy sa časť zeleniny nakrája na kocky a rôzne navrství a z druhej časti (väčšinou paradajky, cibuľa, cesnak, prípadne ešte olej a pod.) sa pripraví omáčka a pokrm sa potom upečie s ňou. Treťou a najmenej používanou metódou je zeleninu nakrájať na kolieska a vrstvene ukladať na pekáč/plech a zapiecť.
Ratatouille hrá dôležitú úlohu v rovnomennom animovanom filme z roku 2007.
Externé odkazy.
Recept na Lidovky.cz
Archilochos

Archilochos ("Archilochos") môže byť:
Archilochos môže byť aj:
Zoznam najpredávanejších umelcov v USA

Toto je zoznam vrcholnej stovky napredávanejších umelcov v USA. Zoznam je založený na základe certifikácií albumov ktoré boli udelené americkou asociáciou RIAA. Recording Industry Association of America sa nezaoberá priamo predajom nosičov, prideľuje iba certifikácie k ich vydaným edíciám. Preto vo výsledkoch predaja tohto zoznamu sú dané čísla k certifikáciám a skutočný (fyzický) predaj, ktorý umelci dosiahli môže byť vďaka akumulácii vyšší.
S prideľovaním certifikácii RIAA začala v roku 1958. Pre túto skutočnosť sa v tomto zozname nenachádzajú umelci ako Bing Crosby, ktorého predaj nosičov nebol v 30. až 50. rokoch 20. storočia certifikovaný. Zoznam tiež vylučuje certifikáciu albumov zaznamenaných v spolupráci s inými jedinečnými umelcami alebo ak umelci spolupracovali v rámci skupiny.
Aristeus z Argosu

Aristeus ("Aristeus") bol olympijský víťaz v dolichu v 5. stor. pred Kr.
Aristeus, syn olympionika Cheimóna z Argosu, zvíťazil v dolichu, t. j. "v dlhom behu" na 90. olympijských hrách v roku 420 pred Kr.. V Olympii zaradili dolichos do programu súťažných disciplín na 15. hrách v roku 720 pred Kr.. Spočiatku sa bežal len na sedem stadií (napokon až na 24 stadií) Prvým víťazom tejto disciplíny bol Akanthos zo Sparty.
Staroveký grécky cestovateľ a spisovateľ Pausanias videl v olympijskej "Altide" sochy Aristea a jeho otca Cheimóna. Pausanias o tom uvádza: „"Argejský Aristeus získal víťazstvo za dolichos, Aristeov otec Cheimón za zápasenie. Stojí v tesnej blízkosti; sochu jedného vytvoril chijský Pantias, ktorý sa vyučil u otca Sóstrata, sochy Cheimóna sú dielom Naukyda, jedného z najlepších, a to jedna v Olympii, druhá dopravená z Argosu do svätyne Eirény v Ríme.""
Svätyňu bohyne Mieru () dal v Ríme postaviť cisár Vespazián východne od Augustovho námestia. Chrám bol naplnený umeleckými dielami a bol do neho prenesený i zlatý poklad z dobytého jeruzalemského chrámu.
Bon

Bon (z nem. Bon &lt; fr. bon = dobrý/dobre/dobro/poukážka) môže byť:
Voucher

Voucher [vyslov: vaučer] (z angl. voucher = doklad/záruka/poukážka/ručiteľ &lt; angl. vouch = ručiť &lt; starofr. vo(u)cher = privolať, vyvolať &lt; lat. vocare = volať) môže byť:
Bon (dlhopis)

Bon je v staršej finančnej literatúre označenie pre maximálne 6-mesačný (prípadne ročný) obchodovateľný dlhopis, pri ktorom si veriteľ zrazí úroky hneď pri vydaní dlhopisu (teda ide o diskontovaný dlhopis). Inak povedané: Bon je obchodovateľný krátkodobý dlhopis s nulovým kupónom. V užšom zmysle sa ako bony označujú len takéto dlhopisy vydávané štátnymi inštitúciami - vládou alebo centrálnou bankou (historicky sa bon vydávaný vládou volal aj štátny pokladničný bon).
V súčasnom zákone o cenných papieroch bonu zodpovedá definícia pokladničnej poukážky (ktorú ale môžu podľa definície v zákone vydávať len štátne inštitúcie a banky). V literatúre sa však často buď termín pokladničná poukážka používa na označenie všetkých obchodovateľných krátkodobých dlhopisov verejného sektora (bez kupónov alebo s kupónmi) alebo sa (v staršej literatúre) termín pokladničná poukážka definične odlišuje od bonu tak, že pokladničná poukážka má kupóny, kým bon nemá kupóny. V závislosti od zvolenej definície pokladničnej poukážky je teda bon to isté čo pokladničná poukážka alebo podtyp pokladničnej poukážky alebo opak pokladničnej poukážky.
Alassio

Alassio je menšie mesto v provincii Savona v talianskom regióne Ligúria. Je súčasťou Talianskej riviéry, respektíve jej západnej časti, ktorá sa nazýva Riviera di Ponente. Mesto má 17 km², 11 500 obyvateľov a nachádza sa 100 km východne od Janova a približne 70 km od hranice s Francúzskom. Je obľúbeným letoviskom.
Mesto.
Historická časť mesta leží pri pobreží Ligúrskeho mora. Tvorí ju niekoľko dlhých úzkych ulíc rovnobežných s pobrežím. Zástavba tesne nadväzuje na pláž. Z pamiatok sa v Alassio nachádza rad kostolov, najznámejší je "Sant Ambrogio" postavený v rokoch 1455-1507 s neskorogotickou vežou z roku 1511. Ďalej je tu niekoľko palácov, najvýznamnejší "Palazzo Ferrero". Na pobreží stojí opevnená "saracénskej veža" zo 16. storočia vystavaná na obranu proti pirátom. Na východnom konci mesta je potom skalnatý výbežok "Capo S. Croce" s pútnickým kostolom odkiaľ je pekný výhľad na mesto, more, okolité kopce i západným smerom na najbližšie mesto Albenga. Možno sa tam dostať po ulici "Passeggiata Cadorna".
Kupón

Kupón (pôvodne z fr. coupon = kupón, ústrižok &lt; couper = strihať, rezať, odstrihnúť, odrezať) môže byť:
Poukážka

Poukážka alebo poukaz môže byť:
Poukaz alebo poukázanie môže byť (aj) upozornenie na niečo, pripomenutie niečoho, pozri napr. pod upozornenie
Poukázanie môže byť aj:
On an Island Tour

On an Island Tour bolo koncertné turné anglického hudobníka a gitaristu skupiny Pink Floyd, Davida Gilmoura. Konalo sa v roku 2006 pri príležitosti vydania tretieho Gilmourovho sólového albumu On an Island (2006). Vo svojej skupine mal taktiež aj svojho kolegu zo skupiny Pink Floyd, hráča na klávesové nástroje, Ricka Wrighta. Z tohto turné vznikli aj videozáznam Remember That Night a live album Live in Gdańsk (doplnený neskôr o videozáznam).
Zoznam skladieb.
Prvý set.
Druhý set: tento set pozostával výberom z týchto skladieb:
Prídavok:
Bony

Bony môže byť:
Majstrovstvá Európy III. divízie v pozemnom hokeji žien 2009

Majstrovstvá Európy III. divízie v pozemnom hokeji žien 2009 boli v poradí 3. majstrovstvá Európy III. divízie v pozemnom hokeji žien. Bolo to tretie najvyššie kontinentálne podujatie v pozemnom hokeji žien v roku 2009, ktoré organizuje Európska federácia pozemného hokeja (EHF). Konalo sa od 9.15. augusta 2009 v Oltene, v kantóne Solothurn, vo Švajčiarsku, za účasti 5 tímov. Zápasy sa hrali na štadióne Hockeyfield Kleinholz. Víťazom sa stalo domáce .
Víťazné družstvo postúpilo do II. divízie Majstrovstiev Európy v roku 2011.
Rhipsolaos zo Sparty

Rhipsolaos ("Rhipsolaos") bol v roku 624 pred Kr. olympijský víťaz v behu na jedno stadion.
Rhipsolaos zo Sparty bol korunovaný olivovým vencom na 39. olympijských hrách v roku 624 pred Kr. za víťazstvo v behu na jedno stadion. Na hrách v Olympii bol beh na jedno stadion (192,27 metra) najstaršou súťažnou disciplínou, zavedenou už na počiatku hier, t. j. v roku 776 pred Kr. a zostal jedinou do roku 720 pred Kr., keď do programu súťažných disciplín zaradili aj beh na dve stadiá. Beh na jedno stadion sa ale aj po zavedení ďalších disciplín vždy považoval za hlavné preteky, menom jeho víťaza sa označovala celá olympiáda.
Zópyros

Zópyros ("Zópyros") môže byť:
Garth Brooks

Troyal Garth Brooks (* 7. február 1962), známy skôr ako Garth Brooks, je americký country spevák. Jeho eponymný debutový album vyšiel v roku 1989. V hudobnom rebríčku country nahrávok sa dostal na druhé miesto, v globálnom rebríčku amerických albumov, Billboard 200, bol trinásty. Rockové prvky, ktoré Brooks implementoval do svojich nahrávok a koncertných vystúpení country music mu rozšírili publikum natoľko, že si v krajine získal obrovskú popularitu. Jeho progresívny prístup pri nahrávaní albumov a singlov spôsobil, že nebodovali len v rebríčkoch hudobnej scény country, ale aj v hlavnom prúde pop music.
Brooks lámal v 90. rokoch rekordy predajov hudobných nosičov, ako aj návštevnosti koncertných vystúpení. Predajnosť jeho produkcie aj naďalej úspešne pokračovala a podľa výsledkov prieskumov amerického trhu v systéme Nielsen Soundscan, do mája 2013 bol predaj jeho albumov na úrovni takmer 69 miliónov nosičov. Brooks je od roku 1991 na vrchole najlepšie predávaných umelcov USA. Pred ním je iba kapela, pochádzajúca zo Spoejého kráľovstva, The Beatles. Garth Brooks podľa RIAA svojim predajom 135 miliónov nosičov o pol milióna prekonal aj Elvisa Presleyho. Brooks má vďaka celkovému predaju 150 miliónov nosičov, významné postavenie aj medzi najpredávanejšími hudobnými umelcami sveta.
Od roku 1989 Brooks vydal 20 hudobných nosičov: 10 štúdiových albumov, 1 koncertný album, 3 kompilačné albumy, 3 vianočné albumy a 3 box sety a k nim vyšlo 77 singlov. Šesť jeho albumov sa stalo v Spojených štátoch diamantovými: "Garth Brooks" (10× platina), "No Fences" (17× platina), "Ropin' the Wind" (14× platina), "The Hits" (10× platina), "Sevens" (10× platina) a "Double Live" (21× platina). Garth Brooks získal počas svojej kariéry niekoľko ocenení: dve ceny Grammy, 17 American Music Awards (vrátane ceny pre „umelca 90. rokov“) a cenu RIAA za najlepšie predávaného sólového umelca storočia v Spojených štátoch.
Majstrovstvá Európy III. divízie v pozemnom hokeji žien 2011

Majstrovstvá Európy III. divízie v pozemnom hokeji žien 2011 boli v poradí 4. majstrovstvá Európy III. divízie v pozemnom hokeji žien. Bolo to tretie najvyššie kontinentálne podujatie v pozemnom hokeji žien v roku 2011, ktoré organizuje Európska federácia pozemného hokeja (EHF). Konalo sa od 25.31. júla 2011 vo Viedni, v Rakúsku, za účasti 6 tímov. Zápasy sa hrali na štadióne Wiener Hockeystadion. Víťazom sa stala .
2 najlepšie družstvá postúpili do II. divízie Majstrovstiev Európy v roku 2013.
Strabane

Strabane (, šk. Stràbane) je mesto v Severnom Írsku, v grófstve Tyrone. Je druhé najväčšie mesto v grófstve (po meste Omagh), žije v ňom vyše 17-tisíc obyvateľov. Leží na pravom brehu rieky Foyle v tesnej blízkosti hranice Spojeného kráľovstva s Írskom (grófstvo Donegal). Mestom preteká rieka Mourne, ktorá sa tu zlieva s riekou Finn, po ich sútoku nesie rieka meno "Foyle". V roku 1987 postihli mesto rozsiahle záplavy.
Mesto má prevažne katolícke obyvateľstvo (vyše 90 percent) a v časoch severoírskeho konfliktu sa vyznačovalo podporou írskeho republikanizmu. Bolo zároveň najpostihnutejším mestom konfliktu v 70. až 90. rokoch 20. storočia, pričom útoky Dočasnej írskej republikánskej armády na britskú armádu a Kráľovskú ulsterskú políciu ("Royal Ulster Constabulary") - severoírsku políciu - boli každodenným javom. V dôsledku toho trpelo Strabane vysokou nezamestnanosťou, ktorú sa nepodarilo celkom odstrániť ani do dnešných dní.
Salvádorské národné futsalové družstvo mužov

Salvádorské národné futsalové družstvo mužov je národné družstvo mužov, ktoré reprezentuje Salvádor v medzinárodných futsalových súťažiach a priateľských zápasoch. Funguje pod záštitou "Federación Salvadoreña de Fútbol" (FESFUT). Prvý medzinárodný zápas absolvovalo v roku 1996. V marci 2018 mu patrilo vo svetovom futsalovom rebríčku 78. miesto. 
Vrcholné podujatia.
Na majstrovstvá sveta FIFA sa salvádorskému družstvu nepodarilo ani raz kvalifikovať. Pokúsilo sa o to v 4 kontinentálnych majstrovstvách, naposledy v roku 2016.
Prvýkrát sa salvádorské družstvo zúčastnilo majstrovstiev CONCACAF-u v roku 1996, ale po 2 prehrách v základnej skupine skončilo na poslednej 6. priečke turnaja. V roku 2004 muselo o postup na kontinentálny šampionát bojovať v kvalifikácii. V dvojzápase s Mexikom vonku dvakrát prehralo a , a nekvalifikovalo sa. Na kontinentálny šampionát v roku 2012, ktorý sa konal v Guatemale sa opäť muselo kvalifikovať v dvojzápase, tentoraz s Kanadu priamo v dejisku turnaja. V prvom zápase vyhralo , v druhom ale prehralo a opäť na turnaj nepostúpilo. A kvalifikovať sa mu nepodarilo ani o 4 roky neskôr zo stredamerickej kvalifikácie.
V roku 2013 skončilo družstvo na futsalovom turnaji Stredoamerických hier na 4. priečke, v súboji o bronz vysoko prehralo s domácou .
Danielle Goyettová

Danielle Goyettová, (* 30. január 1966, Saint-Nazaire, Quebec, Kanada) je bývalá kanadská hokejistka, dvojnásobná olympijská víťazka (2002, 2006) a osemnásobná majsterka sveta (1992, 1994, 1997, 1999, 2000, 2001, 2004, 2007). Okrem toho získala na najvýznamnejších svetových podujatiach dve strieborné medaily: na Zimných olympijských hrách 1998 a Majstrovstvách sveta 2005.
Už počas aktívnej kariéry v roku 2007 sa začala venovať trénerskej práci v univerzitnom ženskom tíme Calgary Dinos.
V novembri 2012 ju historická komisia IIHF nominovala do svojej Siene slávy, kde bude spolu s ďalšími piatimi významnými osobnosťami svetového hokeja uvedená v deň finále Majstrovstiev sveta 2013 v Štokholme v nedeľu 19. mája.
Betonárska výstuž

Betonárska výstuž, betonárska oceľ alebo oceľové prúty, hovorovo "roxor" sú oceľové tyče obyčajne kruhového prierezu, ktoré sa vkladajú do betónu, s cieľom zvýšiť jeho nosnosť a zlepšiť mechanické vlastnosti. Betón zosilnený výstužami sa označuje ako železobetón. Podmienkou vytvorenia železobetónu je zaistenie súdržnosti medzi výstužou a betónom. Pre zvýšenie súdržnosti sa na betonárskych výstužiach používajú výstupky, ktoré zvyšujú vzájomnú plochu kontaktu betónu a oceľových výstuží.
Kimbrovia

Kimbrovia alebo Kimbri (lat. Cimbri, gr. Κίμβροι - Kimbroi) boli germánsky kmeň.
Dejiny.
Boli pôvodne usídlení na území terajšieho Jutského polostrova. Po morských záplavách, ktoré tam zničili pôdu, sa spolu s Teutónmi v roku 120 pred Kr. vydali hľadať nové sídla. 
Západne od terajších českých hraníc ich porazil keltský kmeň Bójov. Preto sa presunuli na juh do dnešného Korutánska v Rakúsku, kde v roku 113 pred Kr. porazili v bitke pri Noreji Rimanov. Potom spolu s Teutónmi prešli až do Galie a Hispánie. V roku 105 pred Kr. porazili opäť Rimanov v bitke pri Arausiu. 
V rokoch 102 a 101 pred Kr. ich Rimania porazili, čím zamedzili na určitý čas vpádom germánskych kmeňov na Apeninský polostrov.
V roku 102 pred Kr. boli Teutóni (kmeň) pod velením Teutobodusa (alebo Teutobucha) a Ambroni veliteľa Mariusa porazení v bitke pri „Aquae Sextiae“ (dnešný Aix-en-Provence).
V roku 101 pred Kr. Kimbrovia pod velením Boiorixa podľahli v bitke na Pádskej nížine pri Vercellae rímskemu vojsku Máriusa a 50 000 legionárom vojvodcu Quinta Lutatia Catula.
Historický význam Kimbrov.
Kimbrovia predstavujú svojim putovaním po Európe prvú z dlhého radu konfrontácií medzi Germánmi a Rimanmi. V tomto období ich však Rimania skôr spájali s Galmi než s Germánmi. Až Gaius Iulius Caesar, ktorý všetky etniká východne od Rýna považoval za Germánov, použil tento výraz vo svojom diele De Bello Gallico. 
Opis Kimbrov formoval antické, ale aj moderné klišé o výzore Germánov ako svetlovlasého, vysokého a divokého národa. Správy súčasníkov však neexistujú. Ploutarchos o nich napísal, že sú "početní, hrozne vyzerajúci" a so "silným hlasom, takmer zvieracím". Putovanie Kimbrov bolo v antike opisované ako barbarská koristnícka výprava. Moderná historická veda sa ku tomu stavia kriticky. Putovanie Kimbrov vidí skôr ako migračný pohyb jednotlivých kmeňov hľadajúcich územia na osídlenie.
Prítok

Prítok môže byť: